Murad Tuzcu

Murad Tuzcu () — türkiyəli kardioloq, jurnalist və yazıçı.

 Həyatı 
1952-ci ildə Türkiyənin İstanbul şəhərində doğulmuşdur.

 Təhsili 
1971-ci ildə Kadiköy Maarif Kollecini bitirmiş, 1977-ci ildə İstanbul Universitetinin Tibb Fakültəsində ali təhsilini tamamlamışdır. Uzmanlıq dərəcəsini yenə eyni fakültədə daxili xəstəliklər barədə almışdır.

 Fəaliyyəti 
Təhsilini bitirdikdən sonra Elazığ vilayətində 3 il daxili xəstəliklər üzrə həkim kimi çalışmışdır. 1985–1989-cu illərdə Klivlend Klinikasında da kardiologiya sahəsində təhsil almış. bundan sonra 1989–1990-cı illərdə Bostonda yerləşən Massaçusets Ümumi Xəstəxanasında özəl ixtisas almışdır. 1990–1991-ci illərdə Harvard Universitetinin Tibb fakültəsində müəllim kimi çalışdıqdan sonra 1992-ci ildən Klivlend Klinikasında həm işləməkdə, həm də müəllimlik etməkdədir. O, eyni zamanda klinikanın kardiologiya bölməsinin müdir müavinidir. Kardiologiya sahəsində etdiyi araşdırmalar və yeni müalicə üsullarına görə tibb sahəsində tanınmaqdadır.

Murad Tuzcu dünyanın ən böyük beynəlxalq kardiologiya konresi olan "American College of Cardiology"nin 2007-ci ildə Elmi Şurasının rəhbəri olmuşdur.

Tibb sahəsindəki fəaliyyəti ilə yanaşı Türkiyənin Milliyyət qəzetində köşə yazarlığı ilə də məşğuldur. "Qəlbimizi dinləyəlim" adlı kitabı "Doğan" nəşriyyatı tərəfindən nəşr edilmişdir.

 İstinadlar 

Kateqoriya:Türklər
Kateqoriya:Kardioloqlar
Kateqoriya:İstanbul Universitetinin məzunları
Kateqoriya:Kadıköy Anadolu Liseyinin məzunları
Kateqoriya:Türk alimlər